b'\n_START_ARTICLE_\nErligang-kulttuuri\n_START_PARAGRAPH_\nErligang-kulttuuri oli pronssikautinen kulttuuri 1600\xe2\x80\x931400 eaa. Kiinassa Keltaisen joen laaksossa. Ensimm\xc3\xa4iset siihen liittyv\xc3\xa4t l\xc3\xb6yd\xc3\xb6t on tehty Zhengzhoussa, mutta laajat arkeologiset kaivaukset siell\xc3\xa4 eiv\xc3\xa4t onnistu, kun nykyinen kaupunki lep\xc3\xa4\xc3\xa4 vanhan kaupungin p\xc3\xa4\xc3\xa4ll\xc3\xa4. Monet kiinalaiset arkeologit uskovat Erligangin kulttuurin olleen varhaisen Shang-dynastian keskus. T\xc3\xa4m\xc3\xa4 kulttuuri on saanut vaikutteita Erlitoun kulttuurista. Pronssin valaminen yleistyi ja levisi laajemmalle kuin Erlitoun kaudella, ja my\xc3\xb6s eri alueiden valutyylit muistuttivat enemm\xc3\xa4n toisiaan. Kulttuuri levisi jo alkuvaiheessaan Jangtsejoelle, mik\xc3\xa4 n\xc3\xa4kyy Hubein maakunnan Palongchengin l\xc3\xb6yd\xc3\xb6iss\xc3\xa4.'